3. การประกอบธุรกิจของแต่ละสายผลิตภัณฑ์

ธุรกิจของบริษัทฯ สามารถจำแนกได้เป็น 3 ลักษณะ ได้แก่

1.  ธุรกิจด้านกิจกรรมทางการตลาด (Event Marketing)

2.  ธุรกิจด้านการสื่อสารองค์ความรู้ ( Knowledge Communication)

3.  ธุรกิจการให้บริการอื่นๆ (Others)

3.1 ลักษณะผลิตภัณฑ์และบริการ

  3.1.1 ธุรกิจด้านกิจกรรมทางการตลาด (Event Marketing)

  ขอบเขตการให้บริการของบริษัทฯ ในธุรกิจด้านการสื่อสารการตลาดครอบคลุมแก่ผู้ประกอบการ
  หรือธุรกรรมในทุกลำดับขั้นของห่วงทางธุรกิจ อันได้แก่

-   เจ้าของผลิตภัณฑ์ (Product Owners)

-   ผู้วางแผนการตลาด (Planner)

-   ผู้จัดงานแสดงสินค้าหรือเจ้าของกิจกรรมทางการตลาด (Trade Show Organizer, Event
    Owner)

-   ผู้จัดงานให้ลูกค้า (Event Organizer, Show Managers)

-   การบริหารและจัดสร้างโครงการให้เป็นรูปธรรม (Project Management)

-   ผู้ให้บริการอำนวยความสะดวกในการจัดงาน (Event Service Providers)

-   การขนส่งอุปกรณ์เข้าไปยังพื้นที่จัดงาน (Logistic & Supporting)

[]

โดยจะเห็นได้ว่าการให้บริการของบริษัทฯ นั้นเป็นการให้บริการแก่เจ้าของผลิตภัณฑ์โดยตรง
ครอบคลุมการวาง แผนงาน การออกแบบแนวความคิด การออกแบบก่อสร้าง การผลิต
ไปจนถึงการพัฒนาการผลิตและติดตั้งกิจกรรมทางการตลาดของสินค้านั้นๆ
ไปจนถึงการให้บริการแก่ส่วนอำนวยความสะดวกและการขนส่ง โดยมีโจทย์สำคัญคือวัตถุ ประ
สงค์ของงาน และข่าวสารของลูกค้าที่ต้องการสื่อให้กับกลุ่มเป้าหมายซึ่งแบ่งได้เป็น 4 ลักษณะใหญ่คือ

Business to Business (B to B) กิจกรรมการตลาดระหว่างผู้ประกอบธุรกิจด้วยกันเอง เช่น
การจัดงานแสดงสินค้า (Trade Exhibition / Trade Show)

Business to Consumer (B to C) กิจกรรมการตลาดระหว่างผู้ประกอบธุรกิจกับผู้บริโภค เช่น
งานเปิดตัวสินค้า หรืองานบันเทิง มหกรรมต่างๆ
เพื่อสร้างความสัมพันธ์อันดีระหว่างผู้ประกอบธุรกิจกับผู้บริโภค

Government to Consumer (G to C) กิจกรรมการตลาดระหว่างภาครัฐกับผู้บริโภค เช่น
งานแนะนำกิจกรรมของภาครัฐต่อสาธารณะ

Corporate Identity (CI) กิจกรรมการตลาดในรูปของการเผยแพร่เอกลักษณ์องค์กร เช่น
งานแนะนำภาพลักษณ์ใหม่ขององค์กรต่อผู้บริโภค

ผลงานที่สำคัญในปี 2550

-   Bangkok International Motor Show 2007 เช่น จัดสร้างบูทนิทรรรศการให้กับ
    Mercedes Benz/ Chevrolet/ Ford/ Toyota/ Subaru/ KIATNAKIN

-   Road Shows ของกลุ่มธุรกิจยานยนต์ เช่น Mercedes Benz, Toyota Yaris,
    Chevrolet, Ford

-   บูทนิทรรศการของ บริษัท บุญรอด บริวเวอรี่ จำกัด ในงาน NBWA ณ Las Vegas
    ประเทศสหรัฐอเมริกา และในงาน ANUGA ณ เมืองโคโลญจน์ ประเทศเยอรมัน

-   Trade Show ของ สำนักงานส่งเสริมการจัดประชุมและนิทรรศการ (องค์การมหาชน)
    สสปน. จัดแสดง 5 ประเทศได้แก่ เยอรมัน สเปน ไทย ออสเตรเลีย และ สหรัฐอเมริกา

ผลงานอื่นๆ

-   BLCP Visitor Center

-   Road shows ให้กับ Thailand Elite Card
    ของการท่องเที่ยวแห่งประเทศไทยที่ไต้หวันและเกาหลี

-   Yaris Dealer Launching ให้กับ DELPHYS HAKUHODO

-   Bangkok International Motor Show 2006 ให้กับ Mercedes Benz / Chevrolet
    / Ford / ISUZU / VOLVO / THAIRUNG / CARIO

-   จัดกิจกรรม Road show ให้กับ Nokia (Thailand) ในรูปแบบ “Nokia on Wheel”
    และ “Nokia N-series Road show”

-   นิทรรศการเฉลิมพระเกียรติฯ เนื่องในโอกาสการจัดงานฉลองศิริราชสมบัติครบ 60 ปี
    ในส่วนศาลาเฉลิมพระเกียรติฯ เย็นศิระเพราะพระบริบาล ให้กับบริษัท บุญรอดบริวเวอรี่
    จำกัด

-   นิทรรศการเฉลิมพระเกียรติฯ เนื่องในโอกาสการจัดงานฉลองศิริราชสมบัติครบ 60 ปี
    ในส่วนงานกราฟฟิกวอเตอร์ฟอลล์ การตกแต่งบริเวณงานโดยรอบ ส่วนสืบราชสันตติวงศ์
    เศรษฐกิจพอเพียงและเกษตรทฤษฎีใหม่

    2.  ธุรกิจด้านการสื่อสารองค์ความรู้ ( Knowledge Communication)

บริษัทฯ ให้บริการแก่ภาครัฐและภาคเอกชนที่มีวัตถุประสงค์ในการถ่ายทอด
หรือเผยแพร่องค์ความรู้สู่สาธารณะ ในรูปแบบของนิทรรศการชั่วคราว นิทรรศการกึ่งถาวร
นิทรรศการถาวร ศูนย์ศึกษา/เยี่ยมชมและเผยแพร่ความรู้ขององค์กร ศูนย์ถ่ายทอดความรู้
และพิพิธภัณฑ์

การให้บริการของบริษัทฯ นั้นอยู่บนพื้นฐานความคิดที่ว่าทำอย่างไรจึงจะนำความรู้ (Knowledge)
ออกสู่สาธารณะหรือกลุ่มเป้าหมายได้อย่างมีประสิทธิภาพ
นั่นหมายถึงนอกจากการจัดสร้างที่ทำให้สถานที่ หรืองานนิทรรศการเกิดขึ้นเป็นรูปธรรม
แต่ในสถานที่ดังกล่าวบริษัทฯ ยังทำหน้าที่ในการออกแบบรูปแบบการเรียนรู้ (Learning Program)
ให้เหมาะสมกับเนื้อหาความรู้ขององค์กร โดยเฉพาะอย่างยิ่งกับตัวผู้เรียนรู้เอง (Learner)
โดยดูที่พฤติกรรมการเรียนรู้ของผู้เรียน ความเหมาะสม/ขอบเขตของเนื้อหา
ความสะดวกสบายในการเรียนรู้ เป็นต้น ทั้งหมดก็เพื่อให้ผู้เรียนสามารถเข้าใจ
และเกิดความเข้าใจที่แท้จริง ซึ่งจะทำให้สามารถนำความรู้ที่ได้ไปต่อยอด
หรือเชื่อมโยงเข้ากับความรู้อื่นที่จะก่อให้เกิดประโยชน์แก่ตัวผู้เรียนเอง

การดำเนินงานของบริษัทฯ ครอบคลุมตั้งแต่ การวางแผนร่างโครงการ (Outline) การค้นคว้า
(Research) การออกแบบโปรแกรมการเรียนรู้ (Learning Program Design)
การออกแบบการจัดแสดง (Exhibition Design) การจัดสร้าง (Production)
ไปจนถึงการบริหารจัดการพิพิธภัณฑ์ (Museum Management)

ผลงานที่สำคัญในปี 2550

-   พิพิธภัณฑ์การเรียนรู้แห่งชาติ ของสถาบันพิพิธภัณฑ์การเรียนรู้แห่งชาติ แห่งที่ 1

-   โครงการพิพิธภัณฑ์เด็กกรุงเทพมหานคร (แห่งที่ 2) สนามกีฬาเฉลิมพระเกียรติ ทุ่งครุ
    กรุงเทพมหานคร

-   นิทรรศการรัฐสภาไทย นิทรรศการคณะรัฐมนตรีไทย และนิทรรศการเครื่องราชอิสริยาภรณ์ไทย
    ภายในอาคาร

  รำไพพรรณี พิพิธภัณฑ์พระปกเกล้า ถนนหลานหลวง

-   EDUCA 2007

-   Bio Asia 2007

-   มหกรรมวิทยาศาสตร์และเทคโนโลยีแห่งชาติ 2007

ผลงานอื่นๆ

-   งานออกแบบและก่อสร้าง นิทรรศการภายใน
    หอพระราชประวัติสมเด็จพระศรีนครินทราบรมราชชนนี
    ของมูลนิธิแม่ฟ้าหลวงและการท่องเที่ยวแห่งประเทศไทย

-   งานจัดทำพิพิธภัณฑ์พระบาทสมเด็จพระปกเกล้าเจ้าอยู่หัว
    เพื่อจัดแสดงพระราชประวัติและพระราชกรณียกิจพระบาทสมเด็จพระปกเกล้าฯ
    ของสถาบันพระปกเกล้า ที่หลานหลวง

-   งานออกแบบและจัดทำวัสดุจัดแสดงศูนย์จัดแสดงนิทรรศการเพื่อการท่องเที่ยว พิพิธภัณฑ์ฝิ่น
    (หอพิพิธนิทัศน์) ระยะที่ 2 จังหวัดเชียงราย ของการท่องเที่ยวแห่งประเทศไทย

-   โครงการหอประวัติสถาบัน มหาวิทยาลัยกรุงเทพ อาคารหอสมุดสุรัตน์ โอสถานุเคราะห์
    วิทยาเขตรังสิต ของมหาวิทยาลัยกรุงเทพ

-   พิพิธภัณฑ์ศูนย์ถ่านหินลิกไนต์ศึกษา (เหมืองแม่เมาะ)
    เฉลิมพระเกียรติพระบาทสมเด็จพระปกเกล้าเจ้าอยู่หัว ณ เหมืองแม่เมาะ จังหวัดลำปาง

-   สวนนิทรรศการชาเฉลิมพระเกียรติฯ มหกรรมพืชสวนโลกเฉลิมพระเกียรติฯ ราชพฤกษ์ 2549
    จังหวัดเชียงใหม่ให้กับบริษัท บุญรอดบริวเวอรี่ จำกัด

    2.  ธุรกิจการให้บริการอื่นๆ (Others)

นอกจากการให้บริการดังที่กล่าวมาแล้ว บริษัทฯ
ยังมีบริการอื่นที่จะช่วยสนับสนุนและอำนวยความสะดวกสบายให้กับธุรกิจของลูกค้า ได้แก่

-   บริการให้เช่าเต็นท์ขนาดใหญ่ (Outdoor Space Rental) ให้บริการเต็นท์ตั้งแต่ขนาด
    1,000 ตรม. ไปจนถึงมากกว่า 20,000 ตรม.
    เป็นการให้บริการขยายพื้นที่การจัดแสดงเป็นการชั่วคราวแก่ผู้จัดแสดงที่ต้องการใช้พื้นที่ในร่มจำนวนมาก

-   การออกแบบและผลิตป้าย และป้ายโฆษณา (Signage & Graphic Banner)
    ให้บริการออกแบบป้ายโฆษณา ประกอบงานเพื่อการโฆษณาหรือประชาสัมพันธ์

-   บริการด้านอุปกรณ์ตกแต่งประกอบงานจัดแสดง เช่น เฟอร์นิเจอร์ (Furniture Plug-in)
    ตู้แสดงสินค้า (Point of Purchase) สำหรับคูหานิทรรศการหรือติดตั้งตามห้างสรรพสินค้า
    เพื่อช่วยในการส่งเสริมการขายหรือดึงดูดกลุ่มเป้าหมาย

-   บริการออกแบบตกแต่งภายในสำนักงาน ออกแบบตราสัญลักษณ์องค์กร

ผลงานที่สำคัญในปี 2550

-   ให้บริการจัดทำโครงสร้างอาคารชั่วคราว (Tent) : Thai Metalex 2007

-   POPs ของ Nokia, Sony Ericsson

-   ตกแต่ง Dealer Shop ให้แก่สินค้า “ACER” ในภูมิภาคต่างๆ ทั่วประเทศ

ผลงานอื่นๆ เช่น

-   งานติดตั้งเต็นท์ขนาดใหญ่ งาน Bangkok International Motor Show 2001 - 2007
    ที่ BITEC

-   งานตกแต่ง SIEMENS RETAIL SHOP

-   งานออกแบบตราสัญลักษณ์ให้ลูกค้า สถาบันการเงิน

-   งาน Tent Road shows ของ Chevrolet ทั่วประเทศ

-   งานออกแบบตกแต่งภายในของ ธนาคารแลนด์แอนด์เฮ้าส์ เพื่อรายย่อย จำกัด (มหาชน)

-   จัดกิจกรรมการตลาดให้แก่รถยนต์ฟอร์ดอันได้แก่ Ford Road shows /
    ฟอร์ดท้าแกร่งแข่งประหยัดน้ำมันโดยจัด World Premium Ford

    1.  การตลาดและสภาวะการแข่งขัน

-   ลักษณะของลูกค้า

ลูกค้าหลักของบริษัทฯ เป็นลูกค้าในกลุ่มธุรกิจที่มีศักยภาพในการเติบโตอย่างต่อเนื่อง
เน้นการเติบโตสู่สากลได้รับการสนับสนุนจากภาครัฐ และธุรกิจที่ต้องการกระตุ้นยอดขาย
สามารถจำแนกออกได้เป็น 2 ประเภทดังนี้

1.กลุ่มรัฐวิสาหกิจและหน่วยงานของรัฐ
ภาครัฐมีการจัดกิจกรรมเพื่อสร้างความรู้ความเข้าใจในกิจการต่างๆ
ของรัฐรวมถึงส่งเสริมการเติบโตของอุตสาหกรรมที่จะส่งผลดีของประเทศอย่างต่อเนื่อง
โดยหน่วยงานที่รับผิดชอบในกิจกรรมดังกล่าว อาทิ กระทรวงวัฒนธรรม กระทรวงวิทยาศาสตร์
กระทรวงเทคโนโลยีสื่อสารและสารสนเทศ กระทรวงศึกษาธิการ กรมส่งเสริมการส่งออกเป็นต้น

2. กลุ่มธุรกิจเอกชน ประกอบด้วย

-   กลุ่มธุรกิจรถยนต์ กลุ่มธุรกิจนี้ให้ความสำคัญกับการจัดกิจกรรมทางการตลาด
    เนื่องจากเป็นตลาดทางตรงที่ส่งผลต่อการตัดสินใจของผู้บริโภคทันที

-   กลุ่มธุรกิจสื่อสารโทรคมนาคม เป็นธุรกิจที่มี่การเติบโตและมีการแข่งขันทางการตลาดสูง
    ให้ความสำคัญต่อกิจกรรมสื่อสารทางการตลาดอย่างมาก

-   กลุ่มธุรกิจพลังงาน เป็นกลุ่มธุรกิจที่มีการเติบโตอย่างต่อเนื่อง
    และให้ความสำคัญเรื่องการรับผิดชอบต่อชุมชน (Corporate Social Responsibility)
    จึงมีการจัดกิจกรรมให้ความรู้ต่อสาธารณะ เพื่อสร้างความเข้าใจอันดีแก่องค์กรอย่างต่อเนื่อง

-   กลุ่มธุรกิจสถาบันการเงิน โดยเฉพาะอย่างยิ่งกลุ่ม Retail Bank
    ซึ่งมีการแข่งขันสูงเนื่องจากมีการปรับกลยุทธ์ทางการตลาดให้ทันต่อความต้องการของลูกค้าอยู่เสมอ
    การสื่อสารการตลาดจึงมีบทบาทสำคัญต่อธุรกิจประเภทนี้

-   กลุ่มธุรกิจอื่นๆ เนื่องจากการขยายตัวทางเศรษฐกิจ ทำให้กลุ่มธุรกิจประเภทเครื่องอุปโภค
    บริโภคมีความต้องการประชาสัมพันธ์เพื่อให้สอดคล้องกับการแข่งขันที่เพิ่มสูงขึ้น เช่น
    ธุรกิจประเภทเสื้อผ้า อาหาร อัญมณี จากลักษณะกลุ่มลูกค้าดังที่กล่าวมา
    สามารถสรุปสัดส่วนรายได้บริษัทฯ ต่อประเภทลูกค้าได้ดังนี้

+----------------------------+---------+---------+---------+---------+
|                            | สัดส     |         |         |         |
|                            | ่วนรายได้ |         |         |         |
+----------------------------+---------+---------+---------+---------+
| กลุ่มลูกค้า                    | 2550    |         | 2549    |         |
+----------------------------+---------+---------+---------+---------+
|                            | ล้านบาท  | ร้อยละ   | ล้านบาท  | ร้อยละ   |
+----------------------------+---------+---------+---------+---------+
| 1. รัฐวิสาหกิจ/รัฐบาล          | 397     | 39.15   | 322     | 31.02   |
+----------------------------+---------+---------+---------+---------+
| 2. เอกชน ประกอบด้วย         |         |         |         |         |
+----------------------------+---------+---------+---------+---------+
| - อุตสาหกรรมรถยนต์           | 254     | 25.05   | 364     | 35.07   |
+----------------------------+---------+---------+---------+---------+
| -                          | 65      | 6.41    | 45      | 4.34    |
| อุตสาหกรรมการสื่อสารโทรคมนาคม |         |         |         |         |
|                            | 0       | 0       | 60      | 5.78    |
| - พลังงาน                   |         |         |         |         |
|                            | 28      | 2.76    | 60      | 5.78    |
| - สถาบันการเงิน              |         |         |         |         |
|                            | 12      | 1.18    | 29      | 2.79    |
| - อาหารและเครื่องดื่ม          |         |         |         |         |
+----------------------------+---------+---------+---------+---------+
| - กลุ่มอื่น ๆ                  | 258     | 25.45   | 158     | 15.22   |
+----------------------------+---------+---------+---------+---------+
| รวม                        | 1,014   | 100.00  | 1,038   | 100.00  |
+----------------------------+---------+---------+---------+---------+

-   ช่องทางการให้บริการ

    3.  การจัดหาผลิตภัณฑ์

หรือขั้นตอนดำเนินงานให้บริการของบริษัทฯ นั้น มีขั้นตอนหลักๆ ดังนี้

4.  งานที่อยู่ระหว่างดำเนินการและยังไม่ได้ส่งมอบ ณ 31 ตุลาคม 2550

+----------------------------------------------+-----------------------+
| งานที่ยังไม่ส่งมอบ                                | มูลค่ารวมทั้งหมด (ล้านบาท) |
+----------------------------------------------+-----------------------+
| 1. ธุรกิจด้านกิจกรรมทางการตลาด                   | 164.23                |
+----------------------------------------------+-----------------------+
| 2. ธุรกิจด้านกิจกรรมการสื่อสารองค์ความรู้             | 70.23                 |
+----------------------------------------------+-----------------------+
| 3. ธุรกิจการให้บริการอื่น ๆ                        | 11.76                 |
+----------------------------------------------+-----------------------+
|   รวม                                        | 246.22                |
+----------------------------------------------+-----------------------+